section_heading: Klupska karijera
paragraph_text: Dario Smoje je sa 16 godina debitirao u momčadi Rijeke. Nakon dvije godine igranja u klubu, Smoje 1997. odlazi u talijanski AC Milan. Mladi igrač tamo nije imao mnogo šansi pokazati svoje kvalitete jer su mu u obrambenom redu konkurenciju činili Paolo Maldini, Alessandro Costacurta, Marcel Desailly i André Cruz. Dario je tada uspio skupiti svega šest prvenstvenih nastupa dok je klub tu sezonu završio na razočaravajućem 10. mjestu. Zbog toga je otpušten trener Fabio Capello te je doveden Alberto Zaccheroni koji je odmah otpisao Smoju.